Johann Heinrich Koch

Johann Heinrich Koch (29. juuni 1760 Bremervörde – 4. mai / 16. mai 1828 Kärla) oli Eesti vaimulik.

Koch sündis Bremervördes (praeguse haldusjaotuse järgi Rotenburgi kreisis Alam-Saksi liidumaal). Koolis käis ta Bremervördes ja Verdenis, gümnaasiumis Stades. Usuteadust õppis ta (immatrikuleeriti 10. aprillil 1779) aastatel 1779–1782 Helmstedti ülikoolis. Aastatel 1782–1789 töötas ta koduõpetajana Bremenis, Hamburgis, Mecklenburgis ja Schleswig-Holsteinis. Aastal 1790 oli ta Tallinnas. Ta oli koduõpetaja von Uexkülli juures Särevere mõisas ja von Stackelbergi juures Saastna mõisas. Ordineeriti 28. juunil / 9. juulil õpetajaks.

Ta oli aastatel 1795–1828 Kärla Maarja-Magdaleena koguduse õpetajaDie Pastoren des Konsistorialbezirk Estland 1885-1919. Böhlau Verlag Köln Wien.

Koch levitas Saaremaal viljapuude ja põldudel kartulite kasvatamise kõrval ka "kena kommet jõulupuud süüdata"Indrek Mustimets Etnoloog Ants Viires leidis jõulupuu mainimise kirjasõnas Eesti Päevaleht. 17. detsember 2005. Oma ametiajal rajas ta Kärlale kena kirikupargiHeldur Sander Ilmus monograafia Saaremaa metsandusest Meie Maa 18. märts 2008. Kärla park on hea näide sellest, kuidas kohalikud kirikuõpetajad tegelesid ka maastike kujundamisegahttp://failid.artes.ee/karla/20HK11_Karla_pargi_hoolduskava_seletuskiri.pdf.

 Viited 

Kategooria:Kärla Maarja-Magdaleena koguduse vaimulikud
Kategooria:Saaremaa vaimulikud
Kategooria:Sündinud 1760
Kategooria:Surnud 1828